Foreldrafélag VA hlaut veglegan styrk úr Menningar - og styrktarsjóði SÚN nú á vordögum . Styrkurinn er ætlaður til að styðja við nám - og kennslu á starfsbraut og nýbúabraut skólans . Með styrkupphæðinni er ætlunin að efla tækjabúnað á brautunum en kennslan þar er einstaklingsmiðuð og mikil þörf á að nýta tæknina til að styðja við það starf . Fyrir styrkinn , sem var 600.000 krónur , mun foreldrafélagið kaupa Chromebook tölvur til að nýta á brautunum . VA þakkar SÚN fyrir stuðning við nemendur skólans . Stuðningur sem þessi úr samfélagi skólans er gríðarlega mikilvægur , hvort sem er um að ræða fjárhagslegan stuðning eða stuðning við starf skólans . Einnig hlýtur foreldrafélag VA þakkir fyrir frumkvæði sitt í þessu verkefni . Þess má geta að fráfarandi formaður foreldrafélags VA , Sigríður Þrúður Þórarinsdóttir , hlaut í vor tilnefningu til viðurkenningarinnar Dugnaðarforkur Heimilis og skóla árið 2019 sem veitt eru af Heimili og skóla , landssamtökum foreldra . Sigga Þrúða hefur á undanförnum árum unnið afar ötult starf í foreldrafélagi skólans . Samstarf heimila og skóla er mjög mikilvægt á öllum skólastigum og eftirfylgni heimilis mikilvæg þegar nemendur stíga sín fyrstu skref innan framhaldsskólanum . Liður í því er þátttaka í skólastarfinu en foreldrafélag VA á víða fulltrúa , s.s. í umhverfisnefnd , forvarnateymi og skólanefnd enda mikilvægt að rödd foreldra sé sterk í skólasamfélaginu . Það er alltaf pláss fyrir fleiri í starfi foreldrafélagsins . Að sögn Siggu Þrúðu er starfið mikilvægt og gaman að koma að því en hún hefur einnig verið virk í starfi með forvarnateymi skólans . ,, Það er skemmtilegt að vita hvað um er að vera í skólastarfinu , ” segir Sigga Þrúða , ,, og gott fyrir nemendur og starfsmenn skólans að finna stuðning frá foreldrum við starfið . ”